

 **REPUBLIKA HRVATSKA**

**SPLITSKO – DALMATINSKA ŽUPANIJA**

 **OPĆINA SELCA**

 **OPĆINSKO VIJEĆE**

KLASA: 400-06/22-01/0006

URBROJ: 2181/47-01-01/22-01

Selca, 22. prosinca 2022. g.

Na temelju članka 67. Stavka 1. Zakona o komunalnom gospodarstvu («Narodne novine» broj: 68/2018, 110/18 i 32/20), i članka 30. Statuta Općine Selca (Službeni glasnik Općine Selca broj: 04/18), Općinsko vijeće Općine Selca, na 10. sjednici održanoj 22. prosinca 2022. godine, donosi

P R O G R A M

GRAĐENJA KOMUNALNE INFRASTRUKTURE ZA 2023. GODINU

1. OPĆE ODREDBE

 Članak 1.

 Programom gradnje komunalne infrastrukture na području Općine Selca za 2023. godinu (u daljnjem tekstu: Program) izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja.

 U skladu s planiranim prihodima i primitcima u Proračunu Općine Selca za 2023. godinu, programom se planira građenje komunalne infrastrukture za:

1. Nerazvrstane ceste
2. Javne prometne površine na kojima nije dopušten promet motornih vozila
3. Javne i zelene površine
4. Građevine i uređaji javne namjene
5. Javna rasvjeta
6. Groblja
7. Javna odvodnja oborinskih voda

 Financiranje građenja komunalne infrastrukture vrši se iz slijedećih izvora:

* Opći porezni prihodi
* Prihod od komunalne naknade
* Prihod od komunalnog doprinosa
* Prihod od naknade za zadržavanje nezakonito izgrađenih zgrada
* Prihod od naknade za koncesiju
* Prihod od kapitalne potpore županije
* Prihod od izvanproračunskih korisnika državnog proračuna
* Prihod od kapitalnih potpora Ministarstva
* Prihod od pomoći (EU projekti)

 Članak 2.

Program sadrži procjenu troškova projektiranja, revizije, građenja, provedbe stručnog

nadzora građenja i provedbe vođenja projekata građenja komunalne infrastrukture s naznakom izvora njihova financiranja, a predmetni troškovi iskazani su u Programu odvojeno za svaku građevinu i ukupno.

 Ovim Programom određuje se:

1. Građevine komunalne infrastrukture koje će se graditi radi uređenja neuređenih dijelova građevinskog područja.
2. Građevine komunalne infrastrukture koje će se graditi u uređenim dijelovima građevinskog područja.
3. Građevine komunalne infrastrukture koje će se graditi izvan građevinskog područja
4. Postojeće građevine komunalne infrastrukture koje će se rekonstruirati i način rekonstrukcije.
5. Građevine komunalne infrastrukture koje će se uklanjati

Članak 3.

 Na području Općine Selca za 2023. godinu planira se izvođenje gradnje objekata komunalne infrastrukture i to:

1. NERAZVRSTANE CESTE

 Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim Zakonom o komunalnom gospodarstvu i drugim propisima, a koje nisu razvrstane kao javne ceste u smislu zakona kojim se uređuju ceste.

Odlukom o nerazvrstanim cestama nerazvrstane ceste su definirane kao javno dobro u općoj uporabi u vlasništvu Općine Selca koje se koriste za promet vozilima i koje svatko može slobodno koristiti na način propisan spomenutom odlukom.

Nerazvrstanu cestu čine:

- **cestovna građevina** (donji stroj, kolnička konstrukcija, sustav za odvodnju atmosferskih voda, nerazvrstane ceste, drenaže, most, vijadukt, podvožnjak, nadvožnjak, propust, tunel, galerija, potporni i obložni zid, pothodnik, nathodnik i slično), nogostup, biciklističke staze te sve prometne i druge površine na pripadajućem zemljištu (zelene površine, ugibališta, parkirališta, okretišta, stajališta javnog prijevoza i slično),

- **građevna čestica**, odnosno cestovno zemljište u površini koju čine površina zemljišta na kojoj prema projektu treba izgraditi ili je izgrađena cestovna građevina, površina zemljišnog pojasa te površina zemljišta na kojima su prema projektu ceste izgrađene ili se trebaju izgraditi građevine za potrebe održavanja ceste i pružanja usluga vozačima i putnicima (objekti za održavanje cesta, upravljanje i nadzor prometa, benzinske postaje, servisi i drugo),

- **zemljišni pojas s obiju strana ceste** potreban za nesmetano održavanje ceste širine prema projektu ceste,

- **prometna signalizacija** (okomita, vodoravna i svjetlosna) i oprema za upravljanje i nadzor prometa,

- **javna rasvjeta i oprema ceste** (odbojnici i zaštitne ograde, uređaji za zaštitu od buke,

uređaji za naplatu parkiranja i slično).

 Troškovi gradnje nerazvrstanih cesta za 2023. godinu ukupno iznose **100.000,00** EUR, a u nastavku se daje opis poslova s planom proračuna i izvorom financiranja.

|  |  |  |  |  |
| --- | --- | --- | --- | --- |
| **Red. broj** | **Naziv objekta** | **Vrsta radova** | **Plan** | **Izvori financiranja**  |
| 1. | Zaobilaznica Sumartin (Radonja – Punta)Zaobilaznica Povlja (Tičja Luka – Izlaz iz mjesta)Rotor u Selcima (križanje DC113 i Tolstojeve ulice | Usluga izrade idejnog i glavnog projekta i ostale projektno – tehničke dokumentacije | 100.000 | 10.000,00 - Prihod od komunalnog doprinosa30.000,00 – SDŽ60.000,00 - Proračun Općine |
|  | **UKUPNO :** |  | **100.000** | **100.000** |

1. JAVNE PROMETNE POVRŠINE NA KOJIMA NIJE DOPUŠTEN PROMET MOTORNIM VOZILIMA

 Javne prometne površine na kojima nije dopušten promet motornim vozilima su trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste.

 Troškovi javnih prometnih površina na kojima nije dopušten promet motornim vozilima za 2023. godinu ukupno iznose  **50.000,00**  EUR.

|  |  |  |  |  |
| --- | --- | --- | --- | --- |
| **Red.broj** | **Naziv objekta**  | **Vrsta radova** | **Plan** | **Izvori financiranja**  |
| 1. | Plaža Bay Watch | Građenje i opremanje (lungo mare) | 30.000 | 30.000 - Proračun Općine  |
| 2. | Trg Stjepana Radića u Selcima | Izrada projekta uređenja dijela trga (prostor oko spomenika Stjepanu Radiću) | 10.000 | 10.000 – Proračun Općine |
| 3. | Obalni pojas Povlja | Izrada idejnog projekta šetnice (lungomare) Nova riva – Okuč  | 10.000 | 10.000 - SDŽ |
|  | **UKUPNO:** |  | **50.000** |  |

1. JAVNE ZELENE POVRŠINE

 Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.

 Troškovi javnih zelenih površina za 2023. godinu ukupno iznose 95.000,00 EUR, a u nastavku se daje opis poslova s planom proračuna i izvorom financiranja

|  |  |  |  |  |
| --- | --- | --- | --- | --- |
| **Red.broj** | **Naziv objekta**  | **Vrsta radova** | **Plan** | **Izvori financiranja**  |
| 1. | Malonogometno igralište u Selcima (prostor velikog igrališta)-stručni nadzor | Građenje i opremanje –uređenje uređenog dijela građevinskog područja  | 28.000,002.000,00 | 28.000,00 – Program Ministarstva regionalnog razvoja i fondova EU 2.000,00 - Proračun Općine |
| 2. | Park Tolstoj – faza II. | Građenje i opremanje pozornice na otvorenom i street workout parka. | 50.000 | 30.000 – Program MRRFEU10.000 – SDŽ10.000 – ostali izvori (donatori) |
| 3. | Projekt sadnje stabala u naseljima  | Priprema terena i sadnja stabala  | 15.000 | 10.000 – HTZ5.000 – Proračun Općine |
|  | **UKUPNO:**  |  | **95.000** |  |

1. GRAĐEVINE I UREĐAJI JAVNE NAMJENE

 Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

 Troškovi građevina i uređaja javne namjene za 2023. godinu ukupno iznose 530.000,00 EUR, a u nastavku se daje opis poslova s planom proračuna i izvorom financiranja.

|  |  |  |  |  |
| --- | --- | --- | --- | --- |
| **Red.broj** | **Naziv objekta**  | **Vrsta radova** | **Plan** | **Izvori financiranja**  |
| 1. | ICR Mario Puratić  | Rekonstrukcija i opremanje građevine | 400.000 | 400.000 – Prihod od pomoći (EU projekti)  |
| 2.  | Didolića dvori | Rekonstrukcija i opremanje (priprema projektne prijave) | 30.000 | 30.000 - Proračun Općine / EU sredstva |
| 3. | Bazilika Povlja | Rekonstrukcija i sanacija | 100.000 | 100.000 - Prihod od kapitalnih potpora Ministarstva kulture |
|  |  **SVEUKUPNO:** |   | **530.000,00**   |  |
|  |

1. JAVNA RASVJETA

 Javna rasvjeta su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave.

 Troškovi javne rasvjete za 2023. godinu iznose **30.000,00**  EUR, a u nastavku se daje opis poslova s troškovima ulaganja u opremu i uređaje.

|  |  |  |  |  |
| --- | --- | --- | --- | --- |
| **Red.****broj** | **Naziv objekta** | **Vrsta radova** | **Plan** | **Izvori financiranja** |
| 1. | Modernizacija javne rasvjete Općine Selca primjenom mjera energetske učinkovitosti    |  Građenje -rekonstrukcija postojeće infrastrukture   | 30.000,00   | 10.000,00 - Prihod od kapitalnih potpora (FZOEU)20.000,00 - Proračun Općine   |
|    |
|  | **SVEUKUPNO:** |  | **30.000,00** |  |

1. **GROBLJE I KREMATORIJI**

 Groblja i krematoriji su ograđeni prostori zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih (građevine mrtvačnica i krematorija, dvorane za izlaganje na odru, prostorije za ispraćaj umrlih s potrebnom opremom i uređajima), pješačke staze te uređaji, predmeti i oprema na površinama groblja, sukladno posebnim propisima o grobljima.

Zakonom o grobljima („Narodne novine“ broj 19/98, 50/12 i 89/17) groblja su definirana kao komunalni objekti u vlasništvu jedinice lokalne samoupravena području kojem se nalaze, odnosno u vlasništvu Općine Selca.

Na području Općine Selca nalaze se 4 groblja.

 Troškovi planirane gradnje groblja za 2023. godinu iznose 300.000,00 EUR

|  |  |  |  |  |
| --- | --- | --- | --- | --- |
| **Red.broj** | **Naziv objekta**  | **Vrsta radova** | **Plan** | **Izvori financiranja**  |
| 1. | Izgradnja i opremanje mrtvačnice na mjesnom groblju Selca – faza II. | Postojeće građevine komunalne infrastrukture koje će se urediti i opremiti | 100.000 | 50.000 – prihod od komunalnog doprinosa25.000 – SDŽ25.000 - Proračun Općine – prihodi od poreza na doh. |
| 2. | Izgradnja (proširenje) groblja Novo Selo | Postojeće građevine komunalne infrastrukture koje će se dograditi  | 160.000 | 100.000 – dotacije građana (otkup grobnica)60.000 – Proračun Općine |
| 3.  | Dvorane za ispraćaje (pomoćni objekti) u Sumartinu i Povljima | Izrada nedostatne projektno – tehničke dokumentacije | 30.000 | 30.000 – Proračun Općine(komunalni doprinos) |
| 4. | Kapela Groblja u Povljima | Sanacija i izmjena krovišta mjesne kapele s uređenjem centralne staze | 10.000 | 10.000 – Proračun Općine(grobna naknada) |
|  | **SVEUKUPNO:** |  | **300.000** |  |

 Članak 4.

Na području Općine Selca za 2023. godinu planira se izvođenje gradnje objekata komunalne infrastrukture sa iskazom financijskih sredstava kako slijedi:

|  |  |  |
| --- | --- | --- |
| Red.broj | Naziv objekta | Plan za 2023. |
| 1. | NERAZVRSTANE CESTE | 100.000 |
|  2. | JAVNE PROMETNE POVRŠINE NA KOJIMA NIJE DOPUŠTEN PROMET MOTORNIM VOZILIMA |  50.000 |
| 3. | JAVNE ZELENE POVRŠINE |  95.000 |
| 4. | GRAĐEVINE I UREĐAJI JAVNE NAMJENE |  530.000 |
| 5. | JAVNA RASVJETA |  30.000 |
| 6. | GROBLJA I KREMATORIJI NA GROBLJIMA |  300.000 |
|  | **SVEUKUPNO:**  | **1.105.000** |

 Članak 5.

 Realizacija ovog programa vršiti će se tijekom cijele kalendarske 2023. godine, a ostvarenje je ovisno o priljevu vlastitih sredstava i sredstava vanjskih izvora.

 U slučaju da se sredstva kojima se financira ovaj program ne prikupe prema planu, Općinsko vijeće tijekom će godine mjenjati ovaj Program.

 Program je sastavni dio Proračuna Općine Selca za 2023. godinu, a za njegovu realizaciju odgovoran je općinski načelnik.

 Članak 6.

 Ovaj Program stupa na snagu osmog dana od dana objave u „Službenom glasniku Općine Selca“ a primjenjuje se od 1. siječnja 2023. godine.

 PREDSJEDNIK OPĆINSKOG VIJEĆA

 Marčelo Štambuk, v.r.